**Tiivistelmä hallituksen kokouksesta 24.8.2021**

****

* Hallitus kiittää jäseniltä saamastaan palautteesta. Jäsenkysely on hallitukselle tueksi laadittaessa ensi vuoden toimintasuunnitelmaa. Jäsenkyselyn tarkoituksena oli hahmottaa jäsenistön mielipiteitä yleisellä tasolla, sekä antaa työkaluja asioiden pohdintaan kehittämispäiville. Palveluiden ulkoistamista koskevat päätökset tuodaan jäsenkokoukseen päätettäväksi. Päätettiin aloitteen mukaisesti mahdollistaa vessojen siivous talvikaudella. Vessan desinfiointiaineet jätetään siis talveksi jäsenistön käytettäväksi vessakäynnin yhteydessä. Pakilantien ja Klaukkalantien risteykseen asennettavaksi toivottavat peilit on otettu kaupungin kanssa puheeksi. Peilejä ei nykyään laiteta, koska ne vaarantavat myös liikenneturvallisuutta. Kuusiaidan takana kasvaa uusi kuusiaita, ja kaupungin suunnitelmissa on aidan loiventaminen paremman näkyvyyden lisäämiseksi risteyksessä. Yhdistyksenä laitamme palautteen kaupungin palautejärjestelmän kirjaamoon asia eteenpäin saattamiseksi.
* Hallitus päätti nimetä SSPL:n liittokokouksessa valittavaan liiton hallituksen varajäseneksi Sini Marttisen.
* Klaukkalanpuiston kehittämispäivä pidetään 29.8. klo 14.00 alkaen. Tarjolla on elonkerjuusoppaa. Voit tuoda soppaan sopivaa puutarhasi ylituotantoa kerhotalolle sunnuntaina klo 10.00 mennessä. Koronarajoitusten vuoksi kehittämispäivä järjestetään non stop tilaisuutena. Jokainen voi tulla porrastetusti ilmaisemaan mielipiteensä eri pisteille.
* Koronarajoitusten johdosta perutaan kesäkauden päättäjäiset ja Oktoberfest.
* Venetsialaiset 28.8. tarjoaa mökkiläisille tilaisuuden koristella piha valoilla.
* Muistetaan desinfioida vessoja ja hyvä käsihygienia.
* Vedet suljetaan 1.10. Katso ohjeet ilmoitustaululta, jäsensivuilta tai somesta.
* Talkootyötä tarjolla. Kerhotuvan verhojen asennukseen haetaan nyt porukkaa 28.8. Ole yhteydessä Mirjaan 34.
* Sähkömittareiden luku on 4.9. klo 10.00 alkaen. Voit toimittaa mittarisi luvun 2.9. mennessä Esko Hellstenille. Tarjolla soppaa.
* Seuraava kokous 21.9. klo 17.00